b'\n_START_ARTICLE_\nUrho Ketvel\n_START_PARAGRAPH_\nUrho Johannes Ketvel (s. 12. hein\xc3\xa4kuuta 1923 Jyv\xc3\xa4skyl\xc3\xa4n maalaiskunta) on suomalainen Tuusulassa asuva kirjailija._NEWLINE_Ketvel oli mukana jatkosodan viime vaiheissa ja sodan j\xc3\xa4lkeen h\xc3\xa4n p\xc3\xa4\xc3\xa4si ylioppilaaksi 1946 Turun Suomalaisen Yhteiskoulun sotilaslinjalta. Ketvel opiskeli Turun ja Helsingin yliopistoissa valmistuen humanististen tieteiden kandidaatiksi ja vuosina 1959\xe2\x80\x931960 h\xc3\xa4n suoritti dekanaattitutkinnon Wienin yliopistossa._NEWLINE_Ketvel oli Aeron ja Finnairin palveluksessa 1960\xe2\x80\x931986. Viimeksi h\xc3\xa4n toimi Finnairin sopimushallinnon p\xc3\xa4\xc3\xa4llikk\xc3\xb6n\xc3\xa4._NEWLINE_Ketvel oli perustamassa Luonnonfilosofian seuraa, ja h\xc3\xa4n on toiminut seuran varapuheenjohtajana sek\xc3\xa4 toimittanut seuran vuosikirjoja. _NEWLINE_H\xc3\xa4nen kirjallisen uransa p\xc3\xa4\xc3\xa4teoksena pidet\xc3\xa4\xc3\xa4n romaania Puosun pesti, jossa kerrotaan panamalaisen tankkilaivan miehist\xc3\xb6st\xc3\xa4.'